CELEX: 22014D0027
Language: fi
Date: 2014-02-14 00:00:00
Title: ETA:n sekakomitean päätös N:o 27/2014, annettu 14 päivänä helmikuuta 2014 , ETA-sopimuksen liitteen XIII (Liikenne) muuttamisesta

17.7.2014   
            
            
               FI
            
            
               Euroopan unionin virallinen lehti
            
            
               L 211/36
            
         ETA:N SEKAKOMITEAN PÄÄTÖS
   N:o 27/2014,
   annettu 14 päivänä helmikuuta 2014,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan lentoturvallisuusviraston työmenetelmistä standardointitarkastuksia suoritettaessa, Euroopan parlamentin ja neuvoston asetuksen (EY) N:o 216/2008 sääntöjen soveltamisen seurannasta ja komission asetuksen (EY) N:o 736/2006 kumoamisesta 28 päivänä kesäkuuta 2013 annettu komission täytäntöönpanoasetus (EU) N:o 628/2013 (1) olisi otettava osaksi ETA-sopimusta.
            
         
               (2)
            
            
               Täytäntöönpanoasetuksella (EU) N:o 628/2013 kumotaan komission asetus (EY) N:o 736/2006 (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
            
         
               (3)
            
            
               Sen vuoksi olisi muutettava ETA-sopimuksen liitettä XIII,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä XIII oleva 66qa kohta (komission asetus (EY) N:o 736/2006) seuraavasti:
   ”32013 R 0628: komission täytäntöönpanoasetus (EU) N:o 628/2013, annettu 28 päivänä kesäkuuta 2013, Euroopan lentoturvallisuusviraston työmenetelmistä standardointitarkastuksia suoritettaessa, Euroopan parlamentin ja neuvoston asetuksen (EY) N:o 216/2008 sääntöjen soveltamisen seurannasta ja komission asetuksen (EY) N:o 736/2006 kumoamisesta (EUVL L 179, 29.6.2013, s. 46).
   Tätä sopimusta sovellettaessa asetuksen säännöksiä koskevat seuraavat mukautukset:
   
               a)
            
            
               Korvataan 8 artiklan 1 ja 4 kohdassa, 9 artiklan 1 kohdassa, 10 artiklan 1 kohdan c alakohdassa, 16 artiklan 6 ja 7 kohdassa, 17 artiklan 4 kohdan e alakohdassa ja 6 kohdassa, 19 artiklan 3 kohdassa, 22 artiklan 3 kohdan b alakohdassa ja 4 kohdassa sekä 23 artiklassa viittaukset komissioon EFTA-valtioiden osalta viittauksilla EFTAn valvontaviranomaiseen.
            
         
               b)
            
            
               Lisätään 21 artiklan 1 kohdassa sanojen ’unionin sopimuksen’ jälkeen ’tai EFTA-valtioiden ja kolmannen maan välisen sopimuksen’ sekä ilmauksen ’asetuksen (EY) N:o 216/2008’ jälkeen ilmaus ’, sellaisena kuin se on mukautettuna ETA-sopimuksen soveltamiseksi,’.
            
         
               c)
            
            
               Lisätään 21 artiklan 2 kohdassa sanojen ’Euroopan unionin ja ICAOn välistä yhteistyöpöytäkirjaa’ jälkeen ilmaus ’tai EFTA-valtion ja ICAOn välillä myöhemmin mahdollisesti tehtävää yhteistyöpöytäkirjaa’.”
            
         2 artikla
   Täytäntöönpanoasetuksen (EU) N:o 628/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 15 päivänä helmikuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 14 päivänä helmikuuta 2014.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL L 179, 29.6.2013, s. 46.
   
      (2)  EUVL L 129, 17.5.2006, s. 10.
   
      (3)  Valtiosäännön asettamista vaatimuksista ei ole ilmoitettu.